VI. Henrik 1455-ös visszatérése a hatalomba véget vetett York protektorátusának, és Salisbury is elvesztette udvari pozícióját. Somerset visszatérése után Salisbury fiával és Richárddal nyílt fegyveres zendülést kezdeményezett, és az Első Saint Albans-i csatában legyőzték VI. Henrik csapatait. 1456-ban Salisbury északra vonult vissza. 1459-ben ötezres sereg élén érkezett Lodlow-hoz, hogy York oldalán megütközzön a királyi csapatokkal. Útközben Blore Heath-nél megverte a Lancaster-párti sereget. Ludlow-nál, Andrew Trollope átállása miatt elmaradt az ütközet, és Salisbury Warwickkal és York fiával, Eduárddal Calais-ba menekült.